Diari Oficial de la Generalitat Valenciana


Sumari del DOGV 8486, del 14-02-2019 (2019/1043)

RESOLUCIÓ de 24 de gener de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària La Devesa, de Carlet, per supressió d'un cicle formatiu de grau Superior autoritzat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/1043


Data del document
:   24-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 de gener de 2019, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària La Devesa, de Carlet, per supressió d'un cicle formatiu de grau Superior autoritzat. [2019/1043]  
L'expedient 388/17 ha sigut iniciat a instàncies del representant del centre privat d'Educació Infantil, Primària i Secundària La Devesa, amb número de codi 59330793, situat al carrer Camí Depòsit, 16, de Carlet (València), que sol·licita la modificació de l'autorització del centre per supressió del cicle formatiu de grau superior de Guia, Informació i Assistència Turístiques.  
La Direcció General de Centres i Personal Docent va declarar, a través d'un informe favorable de data 21 de maig de 2015, l'adequació de les instal·lacions proposades, pel que respecta a espais educatius, segons el que es disposa en la legislació aplicable.  
Vist l'informe de la Inspecció Educativa de la Direcció Territorial d'Educació, Investigació, Cultura i Esport de València, referent a la repercussió d'aquesta supressió i constatada la falta d'alumnat matriculat en aquest cicle formatiu, ha emés informe favorable al sol·licitat.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent i de conformitat amb la proposta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
  
Primer  
Aprovar la modificació de l'autorització del centre que a continuació s'indica en els termes que s'especifiquen:  
Denominació genèrica del centre: centre privat d'Educació Infantil, Primària i Secundària.  
Denominació específica del centre: La Devesa.  
Domicili: c/ Camí Depòsit, 16.  
Localitat: Carlet.  
Província: València.  
Codi: 68162504.  
Titular: Martí Sorolla, Cooperativa Valenciana.  
Modificació que s'autoritza:  
Supressió del cicle formatiu de grau superior de Guia, Informació i Assistència Turística, de manera que el centre quedarà configurat amb la següent composició:  
4 unitats d'Educació Infantil de primer cicle, distribuïdes així:  
- 2 unitats per a escolars d'1 a 2 anys, amb 13 llocs escolars cadascuna.  
- 2 unitats per a escolars de 2 a 3 anys, amb 20 llocs escolars cadascuna.  
9 unitats d'Educació Infantil, segon cicle, amb 191 llocs escolars.  
  
18 unitats d'Educació Primària, amb 450 llocs escolars.  
10 unitats d'Educació Secundària Obligatòria, amb 300 llocs escolars.  
4 unitats de Batxillerat, amb 140 llocs escolars, en les modalitats de Ciències, i Humanitats i Ciències Socials.  
Cicle formatiu de grau mitjà:  
Família: Activitats Físiques i Esportives  
1 cicle (1r i curs i FCT) de Conducció d'Activitats Fisicoesportives en el Medi natural, amb un curs presencial per a 30 llocs escolars.  
  
Cicles formatius de grau superior:  
Família: Activitats Físiques i Esportives  
1 cicle (1r i 2n curs) d'Animació d'Activitats Físiques i Esportives, amb 30 llocs escolars cada curs  
Família Sanitat:.  
1 cicle (1r i 2n curs) de Dietètica, amb dos cursos presencials de 20 llocs cadascun.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics s'entén referits a l'inici del curs escolar 2017-2018.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que esgota la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu haurà de plantejar-se davant El Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 24 de gener de 2019.- El conseller d'Educació, Investigació, Cultura i Esport, p. d. (R 26.10.2016; DOGV 7906, 28.10.2016), el secretari autonòmic d'Educació i Investigació: Miguel Soler Gracia.